Tarybos reglamentas (EB) Nr. 1078/2003
2003 m. birželio 16 d.
iš dalies keičiantis Reglamentą (EB) Nr. 2505/96, atidarantį kai kurių žemės ūkio bei pramonės produktų autonomines Bendrijos tarifų kvotas ir numatantis jų administravimą
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į jos 26 straipsnį,
atsižvelgdama į Komisijos pasiūlymą [1],
kadangi:
(1) Pagal 1996 m. gruodžio 20 d. Tarybos reglamentą (EB) Nr. 2505/96, nustatantį tam tikrų žemės ūkio bei pramonės produktų autonomines Bendrijos tarifų kvotas [2], buvo nustatytos tam tikrų žemės ūkio ir pramonės produktų tarifinės kvotos. Nagrinėjamų produktų paklausa Bendrijoje turėtų būti patenkinta priimtiniausiomis sąlygomis. Todėl reikia nustatyti Bendrijos tarifų kvotas, kuriose taikomas sumažintas arba išvis netaikomas muito mokestis ir kurių dydis būtų toks, kad netrikdytų tokių produktų rinkos.
(2) Todėl atitinkamai reikia iš dalies pakeisti Reglamentą (EB) Nr. 2505/96.
(3) Atsižvelgiant į šio reglamento ekonominę svarbą, būtina remtis skubumo priežastimis, numatytomis prie Europos Sąjungos sutarties ir Europos Bendrijų steigimo sutarčių pridedamo Protokolo dėl nacionalinių parlamentų vaidmens Europos Sąjungoje I skyriaus 3 dalyje,
PRIĖMĖ ŠĮ REGLAMENTĄ:
1 straipsnis
Nuo 2003 m. liepos 1 d. Reglamento (EB) Nr. 2505/96 I priedas papildomas šio reglamento priede išvardytomis tarifinėmis kvotomis.
2 straipsnis
Kvotos laikotarpiui nuo 2003 m. sausio 1 d. iki birželio 30 d. Reglamento (EB) Nr. 2505/96 I priedas iš dalies pakeičiamas taip:
- nustatomas užsakymo Nr. 09.2902 tarifinės kvotos kiekis: 20000 vienetų,
- nustatomas užsakymo Nr. 09.2932 tarifinės kvotos kiekis: 120000 tonų.
3 straipsnis
Kvotos laikotarpiui nuo 2003 m. sausio 1 d. iki gruodžio 31 d. Reglamento (EB) Nr. 2505/96 I priedas iš dalies pakeičiamas taip:
- nustatomas užsakymo Nr. 09.2904 tarifinės kvotos kiekis: 8500 vienetų,
- nustatomas užsakymo Nr. 09.2985 tarifinės kvotos kiekis: 400000 vienetų.
4 straipsnis
Užsakymo Nr. 09.2867 tarifinės kvotos laikotarpis, nurodytas Reglamento (EB) Nr. 2505/96 I priede, pratęsiamas iki 2003 m. gruodžio 31 d.
5 straipsnis
Užsakymo Nr. 09.2991 tarifinės kvotos laikotarpis, nurodytas Reglamento (EB) Nr. 2505/96 I priede, nutraukiamas 2003 m. birželio 30 d.
6 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Liuksemburge, 2003 m. birželio 16 d.